स्ट्रेन्थ एन्ड कन्डिसनिङ प्रशिक्षकमा राकेश गोहिल
क्यानले भारतका राकेश गोहिललाई राष्ट्रिय क्रिकेट टोलीको ‘स्ट्रेन्थ एन्ड कन्डिसनिङ प्रशिक्षक’ मा नियुक्त गरेको छ ।
काठमाडौँ — क्यानले भारतका राकेश गोहिललाई राष्ट्रिय क्रिकेट टोलीको ‘स्ट्रेन्थ एन्ड कन्डिसनिङ प्रशिक्षक’ मा नियुक्त गरेको छ ।क्यानले आवेदन मागेपछि निवेदन दिएकाहरू ३८ मध्येबाट गोहिललाई चुनेको जनाएको छ । उनी अस्ट्रेलियन स्ट्रेन्थ एन्ड कन्डिसनिङ एसोसिएसनबाट लेभल २ मान्यता प्राप्त प्रशिक्षक हुन् । गोहिलसँग रन्जी ट्रफीका टिमहरूसहित भारतको नेसनल क्रिकेट एकेडेमीबाट काम गरेको अनुभव रहेको क्यानले जनाएको छ ।